Bugun va dam olish kunlari O‘zbekiston hududi bo‘yicha haroratning asta-sekin ko‘tarilishi davom etadi. Foto: Kun.uz Bugun va ertaga respublika bo‘yicha havo harorati 36-41 daraja issiq atrofida, janubda va cho‘l hududlarda 42-43 daraja issiqqacha bo‘ladi. “O‘zgidromet” xabariga ko‘ra, yakshanba kuni issiqning oshib borishi davom etadi, shu kuni termometr ustuni ba’zi joylarda 40-43 daraja issiqqacha, janubda va cho‘l hududlarda ba’zi joylarda 45 daraja issiqqacha ko‘tariladi. Issiq havo kirib kelishi shamolning kuchayishi bilan qayd etiladi. Bugun va ertaga respublika shimoliy hududlarida, Buxoro va Navoiy viloyatlari cho‘l hududlarida, yakshanba kuni esa respublika bo‘yicha ba’zi joylarda shamol chang-to‘zonlar bilan 15-20 m/s gacha kuchayishi kuzatiladi. Ma’lum qilinishicha, 17 iyulda ayrim joylarda shamol 22-25 m/s gacha kuchayishi mumkin.